Platinum-onderhandelinge duur voortAmcu-lede Foto: nowry.co.za Onderhandelinge tussen die vakbond Amcu en die platinumwerkgewers duur Maandag in Johannesburg by ŉ onbekende ligging voort, het Charmane Russell, woordvoerder vir die myne, bevestig. Die arbeidshof fasiliteer tans die gesprek tussen Lonmin, Impala Platinum, Anglo American Platinum en die Association of Mineworkers and Construction Union (Amcu). Amcu het die vervaardigers voor die arbeidshof gedaag om hulle te verhoed om direk deur middel van teksboodskappe met die werknemers te kommunikeer. Amcu-lede staak al sedert 23 Januarie en dring aan op ŉ basiese salaris van R12 500. Die vakbond het die werkgewers se vorige aanbod, dat die werknemers teen Julie 2017 R12 500 sal ontvang, verwerp. -SAPA